neoliberalisme | Directa\nLa nova divisió internacional del treball és racialitzada i sexualitzada\nEl capitalisme i la revolució industrial promogueren la divisió sexual del treball i la separació entre l’espai privat i el públic. El neoliberalisme ha impulsat la delegació de les tasques de cura i reproductives a persones alienes als nuclis familiars\nLa crisi de les cures i la cadena transnacional que es genera per “resoldre-la” tenen un origen sistèmic. Grosso modo, aquesta crisi neix de “la incapacitat social i política de garantir la satisfacció de la necessitat de cures d’amplis sectors de la població”, apunta la sociòloga Sandra Ezquerra. Per donar-hi resposta, en comptes de repensar com es reparteixen i perceben aquestes tasques reproductives i de cures, el capitalisme opta per suplir-ho amb mà d’obra precaritzada, transfronterera, que –al seu torn– deixa un altre focus de crisi de les cures als països d’origen.\nEl treball col·lectiu Sobiranies. Una proposta contra el capitalisme és, des de la perspectiva de transformació radical del capitalisme, un dels textos recents importants. Desprès de l'anàlisi del context econòmic i social, en l'àmbit internacional, europeu i català, es proposen els criteris fonamentals del procés de transformació del capitalisme amb l'objectiu d'assolir la sobirania reproductiva.\nNi un segon de treva. Boaventura de Sousa Santos no deixa d’escrutar el seu voltant. El sofisticat cafè de l’upper Diagonal barceloní, on la seva atapeïda agenda ens obliga a fer l’entrevista, fa les delícies del sociòleg portuguès. No para d’observar les desenes d’homes encorbatats, entre els quals destaca l’exalcalde de Barcelona Xavier Trias. “Estan esmorzant a les deu del matí i ara començaran a treballar”, diu, fet que denota com n’està, d’allunyat, del món de la clientela que omple el local.\nLa progressia brama amb la victòria de Trump, i el tuf a superioritat moral es fa ja insuportable.\n"El documental mostra la vaga dels miners britànics del 1984-85 des de la base, no des dels lideratges"\nEntrevista Mike Simons, productor de la pel·lícula Still the Enemy Within, un documental que relata la vaga dels miners britànics durant el govern de Margaret Thatcher\nMés de trenta anys després de la vaga dels miners britànics, que va canviar la història de la lluita sindical, la situació continua vigent per a milers de treballadores d'arreu.\nA l'Estat del Benestar actual, producte del neoliberalisme, s'ha produït un canvi en la centralitat, dels drets de la ciutadania a les seves responsabilitats\nLa crisi econòmica i financera dels països del sud d'Europa estan conduint al progressiu desmantellament dels fràgils Estats del Benestar de l'entorn mediterrani. Aquestes transformacions, lluny de ser la reacció austera a una crisi econòmica, són l'evolució planificada cap a un canvi de model político-econòmic de programa neoliberal, que passa pel desmantellament de l'estat social, la flexibilització i desregulació del mercat de treball, i la reformulació i retallada dels sistemes de protecció i seguretat social.


Oroklini Star 3 Làrnaca Xipre - Ofertes d'hotels amb els MILLORS DESCOMPTES EN LÍNIA\nAmazoniou street-Livadiotis Block, Larnaca Dhekelia Road, Oroklini, Làrnaca, Xipre, 7041 - Veure al mapa\nMés informació sobre Oroklini Star 3\nPer als viatgers què vulguin captar les imatges i els sons de Làrnaca, Oroklini Star 3 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Oroklini Star 3, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de Wi-Fi gratuït en totes les habitacions, express check-in/check-out, aparcament de cotxes, transport hotel/aeroport.\nA més, totes les habitacions ofereixen una gran varietat de comoditats com ara aire condicionat, calefacció, ventilador, aparell de televisió, cuina americana per satisfer els clients més exigents. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Amb una localització ideal i amb comoditats imbatibles, Oroklini Star 3 no troba competidors en cap categoria.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Oroklini Star 3 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Esforços per evitar que un crim obri un conflicte racial al Besòs\nLa mort a trets d'un jove senegalès mou associacions i l'Administració a impedir una espiral de violència al barri\nBRAIS BENÍTEZ ·05/01/2012 - 08:32h\nLa mort a trets d'un jove senegalès als barri del Besòs, presumptament a mans d'un jove d'ètnia gitana, ha atiat el perill d'una espiral de confrontació racial que tant les diferents associacions com l'Administració intenten evitar com sigui. La tensió que es va desfermar dimarts entre la comunitat senegalesa, poques hores després del crim, va acabar amb els agents antiavalots dels Mossos intervenint per apaivagar l'intent de revolta que va deixar contenidors bolcats i els vidres de diversos cotxes trencats.\nDurant el matí d'ahir, desenes de compatriotes de la víctima, Ibrahima Dieye, de 32 anys, es van aplegar davant el número 6 del carrer Palerm, on va tenir lloc el crim. En un ambient més calmat que el que s'havia viscut la nit anterior, els ànims dels concentrats oscil·laven per moments entre la tristesa i l'abatiment cap a la ira i la indignació. "Si no hi ha justícia hi haurà venjança, això segur", clamava enfurismat un jove subsaharià. Un altre saltava per apaivagar els ànims: "Nosaltres no volem anar a matar ningú, volem estar tranquils", deia.\nLa idea del mòbil racista s'estén com la pólvora entre els joves subsaharians\nConvençuts del mòbil racista\nPerò el cert és que la idea del mòbil racista s'estenia com la pólvora entre els joves, amb cara de cansats. Molts d'ells, segons van explicar, havien passat tota la nit treballant als hivernacles de fruita del Maresme. La majoria estaven convençuts que la mort del seu compatriota no era sinó la conseqüència de "l'auge del racisme als països europeus", i posaven com a exemple l'assassinat de dos senegalesos a la cèntrica plaça Dalmazia de Florència, a mitjan mes de desembre passat.\n"El que ha passat a Itàlia, ara aquí. Ja n'hi ha prou, ja n'hi ha prou", repetia Mactar Diop. Tunko, nascut a Gàmbia, reclamava que "s'ha d'educar els nens espanyols amb educació i respecte cap als negres. No som objectes ni brossa. Som éssers humans". Tunko explicava que, en una ocasió, un escolar l'havia senyalat al metro dient que feia pudor. "Si creixen amb aquesta filosofia això serà una bomba, perquè algun dia ens en cansarem", mantenia.\nEls companys de la víctima reparteixen la seva foto amb el lema "Justícia"\nAltres dels concentrats evitaven deixar-se dur per la ira i recordaven l'Ibrahima com "un bon noi, que mai s'havia posat amb ningú". Els companys de la víctima van repartir cartells amb la seva foto i una llegenda: "Justícia", sota l'estreta vigilància de policies uniformats i de paisà que des de dimarts han mantingut la seva presència a la zona.\nEl risc que aquest profund malestar desemboqués en una venjança col·lectiva contra la comunitat gitana que resideix al barri va dur les associacions gitanes i senegaleses a intervenir amb celeritat. El vicepresident de l'Associació de Senegalesos de Catalunya, Mbaye Gaye, va qualificar el crim de "fet puntual" i va assegurar no tenir indicis que l'assassinat tingués un origen racista. "Estem intentant mediar amb els més joves, que tenen la sang més calenta, perquè no hi hagi més embolic", va assegurar Gaye, alhora que expressava que el fet que es produeixi un assassinat per una "simple discussió" en una societat com la catalana és "inacceptable".\n"Estem mediant amb els més joves, que tenen la sang calenta", diu Gaye\nTambé la Federació d'Associacions Gitanes de Catalunya (Fagic) va mostrar públicament la seva solidaritat i condol amb la família i amics del jove senegalès mort i va demanar que el crim no sigui utilitzat "com una via de possibles enfrontaments". El vicepresident de l'àrea de Política i Comunicació de la Fagic, Cristobal Laso, va demanar que es respecti la presumpció d'innocència dels detinguts i que no es vinculi el que va succeir amb el fet que siguin d'ètnia gitana. "Deixem actuar la policia, que sigui l'autoritat judicial la que investigui i condemni, no ens avancem", va dir. Les dues associacions van anunciar una roda de premsa conjunta que duran a terme avui amb l'objectiu de posar fi a la tensió latent al barri del Besòs.\nEl Departament d'Interior va descartar també el mòbil racista. El conseller Felip Puig va assegurar que l'assassinat va ser un "accident individual" i es va mostrar convençut que la mala maror no comportarà un conflicte col·lectiu. El conseller va mantenir que l'incident no respon a un conflicte social latent sinó a una "baralla innocent pel futbol" que va acabar malament. Tot i així, va confirmar que la presència policial a la zona es mantindrà "tot el que faci falta" per tranquil·litzar els veïns, i va informar que els mediadors culturals ja estaven parlant amb les comunitats afectades.\nEntitats gitanes i senegaleses fan avui una roda de premsa conjunta\nSOS Racisme va lamentar i condemnar la mort del jove i va demanar responsabilitat "en aquests moments de dolor i ràbia" per tal de no incrementar l'odi entre comunitats: "Aquests fets no es poden utilitzar per criminalitzar tot el col·lectiu gitano ni la diversitat mateixa".\nA partir de les sis de la tarda, prop de 200 senegalesos i veïns del Besòs van marxar pel barri per condemnar el crim i fer una crida a la convivència, informa Marc Ustrell. La manifestació es va desenvolupar sense incidents i qualsevol guspira de violència va ser apagada ràpidament pels mateixos manifestants, que van fer un emotiu minut de silenci.


Venda d'Apartaments, Finques i Viles Mallorca - Cotesa Immobiliària\nEl municipi d'Artà , està situat al nord-est de Mallorca i una part de la seva zona muntanyosa està integrada al Parc Natural del Llevant. Artà és un dels pocs municipis de Mallorca que manté extenses platges de sorra sense urbanitzar , gràcies a la Llegir [+]\nCala Millor és un gran centre turístic, situat a la costa est de Mallorca.L'atractiu més destacat de Cala Millor és la seva extensa platja de fina sorra blanca, que s'estén al llarg de gairebé dos quilòmetres, amb un passeig marítim que la recorre Llegir [+]\nCosta dels Pins és una tranquil.la urbanització d'ús residencial principalment i deu el seu nom a la gran extensió de pins que cobreixen els seus carrers i jardins. Acull un camp de golf de 18 forats, elegants xalets i al final del recorregut del Llegir [+]\nPalma és un petit paradís urbà. Una bella, moderna i vibrant ciutat que no balla al ritme de la 'temporada turistica' tan pròpia de les Illes. Manté una intensa i diversa activitat cultural i d'oci durant tot l'any. Llocs que encisen, com 'la Seu'; Llegir [+]\nPorto Cristo està situat a la costa est de Mallorca. La població s'ha anat desenvolupant entorn d'un port natural, on la seva platja està molt ben protegida del vent i dels temporals marins. En aquesta localitat hi ha dos importants i obligades Llegir [+]\nSa Coma és un centre turístic desenvolupat al llarg de la platja del mateix nom, a l'est de Mallorca, al costat de l'àrea natural de Sa Punta de d'Amer. Amb un bonic passeig marítim que transcorre sota l'ombra de pins i palmeres al costat de la Llegir [+]


SITA MURT TANCA LA 2ª JORNADA DEL 080 BARCELONA FASHION | 080 Barcelona Fashion\nSITA MURT TANCA LA 2ª JORNADA DEL 080 BARCELONA FASHION\nLa firma de moda per a la dona Sita Murt ha estat l’encarregada de tancar la segona jornada de desfilades de la 18ª edició del 080 Barcelona Fashion amb la seva proposta "Rhythm & Blends" per a la primavera-estiu 2017 amb què reivindica la llibertat femenina. Fidel al seu estil, presenta peces en teixits naturals com lli i cotó que es combinen amb viscoses fluïdes en looks declinats en tons com indi i blau aigua, verd clorofil·la, groc afruitat que es barregen amb tons naturals com blanc i cru.\nL’acció a la passarel·la, però, ha començat de bon matí amb la desfilada de Lyle & Scott i el dissenyador Edgar Carrascal. “Proudly British” és la col·lecció que Lyle & Scott ha presentat dins del marc del 080 Barcelona Fashion, una proposta que beu de l’estil vintage i el característic look britànic propi de la firma amb jaquetes i pantalons estrets fins al turmell en gris, negre i blanc. Les pinzellades de groc dels mocadors i mitjons aporten un toc atrevit a la proposta. Per la seva part, Edgar Carrascal ha pujat a la passarel·la “FALCON SS17” dirigida a l’home, amb què ha volgut plasmar el seu actual estat d’ànim: “lliure i ple d’anhels, i apassionat per experimentar la llibertat”. Partint d’aquí, ha presentat una col·lecció molt personal, amb diferents longituds i una predilecció per les siluetes àmplies i fluïdes que introdueix tocs inesperats a través de textures brillants. D’altra banda, els tons clars, com el blanc, el verd jade i el turquesa també han fet acte de presència en una col·lecció on la camisa –peça clau de Carrascal- torna a prendre protagonisme gràcies a l’excel·lent patronatge.\nLa jornada del matí l’ha tancat Guillermina Baeza amb la seva col·lecció "Dreams of Paradise" per a la primavera-estiu 2017. Una col·lecció que respira romanticisme i delicadesa gràcies a la paleta de colors amb abundància de tons pastel com malva, rosa i blau cel, tot i que també hi ha looks amb colors més potents com el taronja i el negre. Els teixits també contribueixen a aquesta imatge delicada que proposa la firma amb l’ús de vainiques, organzes stretch i tocs metal·litzats.\nJa per la tarda, Txell Miras ha donat al tret de sortida a la passarel·la amb “Containers”. La passada guanyadora del Premi Nacional a la Millor Col·lecció parteix ara d’un port de càrrega, amb les seves estructures metàl·liques, contenidors apilats i reutilitzats, grues, soroll i moviment. Així, els teixits es presenten impermeables, com xarol i neoprè, mentre que els colors viren entre el blanc, el negre i la gamma de grisos, amb alguna pinzellada càmel i lila, dins d’aquest imaginari de caire industrial.\nEl següent a desfilar ha estat Josep Abril per presentar sobre la passarel·la del 080 Barcelona Fashion la seva col·lecció SS#2017N39 BEHIND. Amb ritmes de flamenc a càrrec del músic Xumo Nunjo, els models han lluït uns dissenys molt fidels a l’estil del dissenyador català, amb pantalons baixos de tir, fluïts, però que s’ajusten a la silueta. Abril es fa seves les peces clàssiques de l’armari masculí –camises, jerseis, pantalons- i aposta per una línia genderless, ja que també ha inclòs alguna sortida de dona.\nMiriam Ponsa ha pres el relleu amb la seva col·lecció “La collita d’arròs”, amb què ha arrancat l’ovació dels assistents. Partint de la cultura japonesa i el seu tradicional conreu d’arròs que es relaciona amb les divinitats, Ponsa ha presentat dissenys orgànics, amb cintes i cordes, que recorden a les peces que duen els arrossers a l’hora de la collita i a la mateixa planta de l’arròs. Els paisatges s’evoquen a través dels diferents colors, com color fang i verd, i els teixits emprats, com cotó, lli, seda i lyocell, que sovint es combinen en una mateixa peça per a un resultat ple de personalitat i artesania.


Sílvia Pérez Cruz, Diego el Cigala, Lola Índigo i Miki Núñez, últimes incorporacions al festival Sons del Món - Diari de Girona\nacn | roses 26.06.2020 | 19:29\nLa tretzena edició del festival Sons del Món, que se celebrarà a la Ciutadella de Roses (Alt Empordà) del 31 de juliol al 15 d'agost, tanca cartell amb les incorporacions de Lola Índigo, Miki Núñez, Diego el Cigala i Sílvia Pérez Cruz, acompanyada de Marco Mezquida. El certamen, que va perillar per la pandèmia, ha completat finalment un programa amb nou artistes, els ja esmentats més el que s'havien confirmats en dies anteriors, el cantautor de Màlaga Pablo López, Els Amics de les Arts, Sopa de Cabra, Manel i el grup revelació del confinament, Stay Homas. L'organització anuncia també que en tot moment es compliran les mesures de seguretat per la covid-19. Entre altres detalls, l'aforament del festival passa de 2.200 a 900 localitats.\nEls organitzadors subratllen que Sopa de Cabra aprofitarà l'actuació a Roses per presentar-hi el seu últim disc, 'La Gran Onada'. L'empordanesa Sílvia Pérez Cruz posarà en escena la proposta musical orquestrada en col·laboració amb el pianista Marco Mezquida.\nEls Stay Homas, el fenomen musical del confinament, faran un dels pocs concerts que duran a terme aquest any, mentre que els Manel, referent musical del país, tocaran els temes del seu darrer treball, 'Per la bona gent'.\nTambé actuaran Miki Núñez i Els Amics de les Arts, que presentaran el seu concert acústic batejat com 'Els dies més Dolços', alhora que ho faran Diego el Cigala, Lola Índigo i Pablo López.\nEn total es faran vuit concerts a la Ciutadella de Roses, a l'espera de la normativa que publiqui el Govern per acabar de decidir si es pot dur a terme la programació de petit format als cellers de la D.O. Empordà.\nXavi Pascual, director de Sons del Món, s'ha mostrat "especialment content" perquè tot i ser un any amb moltes gires que no s'han dut a terme, s'ha pogut fer una programació que "tranquil·lament podria ser la d'un Sons del Món sense covid-19".\nDe la seva banda, l'alcaldessa de Roses, Montserrat Mindan, s'ha mostrat molt satisfeta d'haver pogut tirar endavant el festival perquè calen "activitats com aquesta" per als turistes i visitants i per "atreure" la gent de la zona que vol veure concerts. També ho ha considerat una "bona mesura" per "donar suport" als grups de música que "no tindran una bona temporada de concerts".\nFinalment, Miquel Curanta, director de l'Institut Català de les Empreses Culturals ha celebrat que el festival es pugui tirar endavant perquè compleix el doble vessant de fer una "mirada" cap als artistes de casa nostra i garantint les mesures sanitàries. "Tornem a l'activitat cultural amb tota la seguretat possible i traiem-nos la idea de cultura igual a contagi. No ho és", ha subratllat.


Durant tot el mes, els dos equipaments juvenils de la ciutat l’Espai Jove Joan Amades i el Casal de Joves La Kampana acolliran diferents activitats gratuïtes com ara tallers i exposicions.\nManresa Jove presenta les activitats del mes de maig adreçades al jovent. Foto: AJM\nL’exposició vol mostrar al visitant com la llum afecta als rostres en diferents posicions. La major part de les obres representen figures femenines, ja que el projecte va néixer com una exposició enfocada al 8 de març, però finalment ha esdevingut un portfoli de diversos estudis de llum que actualment segueix en curs. Podeu consultar més obres de l’autora al compte d’Instagram @artisabet i a Art Station.\nEl Casal ha programat per aquest mes de maig diferents activitats a l’exterior de l’equipament. Una de les activitats organitzades porta per títol “Dimarts a la fresca”, amb l’objectiu de practicar esport a l’aire lliure en grups de 10 persones. Així mateix , tots els dimecres de 17 h a 19 h les dinamitzadores del casal es trobaran amb els i les joves, treballaran diferents temàtiques del seu interès, resoldran els seus dubtes i els hi faran consultes sobre el que necessitin.\nPer més informació i inscripcions, podeu consultar la pàgina web www.manresajove.cat o bé adreçar-vos al Casal de joves la Kampana o l’Espai Jove Joan Amades.


Introducció « Cardona Pla Estratègic\nEl Pla estratègic de la vila de Cardona vol ser un full de ruta per a la societat cardonina del present i del futur. Com a fruit d’un procés de participació ciutadana, ha nascut amb una clara vocació de servei a la ciutadania i amb un ferm compromís de realització.\nEl desenvolupament local integra un conjunt d’iniciatives que tenen per objectiu afavorir un procés dinamitzador de les societats locals i reactivador de l’economia. Es tracta d’un procés que pretén donar resposta a tres grans objectius: millorar la qualitat de vida i el benestar social de la població local, crear ocupació de qualitat i promoure, així, l’increment de la riquesa de manera distribuïda, estimulant, fomentant i diversificant l’activitat econòmica.\nUna visió integral del desenvolupament\nQuan parlem de desenvolupament econòmic local ens referim a una visió integral d’un territori, en el qual s’ha de considerar no només el desenvolupament econòmic en termes quantitatius, sinó també els aspectes qualitatius com són: la millora de les condicions de vida de les persones, una economia basada en els factors endògens del territori i la cura del medi ambient.\nUn procés de baix a dalt\nÉs per això que el desenvolupament econòmic local requereix un enfocament de baix cap a dalt, i és així com s’ha elaborat aquest pla. Això vol dir que, en la seva implementació, caldrà per sobre de tot del compromís i la iniciativa de la ciutadania. A partir de la implicació i el compromís ciutadà podrem relacionar-nos des d’una nova cooperació i un nou reconeixement de les persones, basat en l’autoestima.\nAquest Pla contempla una visió territorial del desenvolupament, doncs entenem que el territori conforma un context més ampli, on els municipis es poden relacionar d’una manera natural i integrada. La visió territorial ens permetrà construir estratègies i accions conjuntes, amb sentit i ben coordinades.\nEntenem que el desenvolupament d’aquest Pla estratègic demana una nova governança, una nova manera de fer. Caldrà que impulsem la cooperació público-público i público-privada com a base d’una nova relació en la planificació, realització i l’avaluació dels projectes. A la vegada caldrà impulsar un nou model de participació ciutadana, que integri i cohesioni activament el nostre poble al voltant de l’aconseguiment d’aquest pla.


La Mancomunitat de l'Horta Sud presenta una eina virtual molt pròxima al metavers per a facilitar l'arribada de fons europeus a la comarca  - Nou Horta\nDijous, 26 Mai 2022 09:52\tEscrit per Mancomunitat Horta Sud\tPublicat en Comarca-VAL Vist 35 vegades\nLa Mancomunitat de l'Horta Sud ha presentat aquest matí a la Fàbrica a Mislata una eina virtual molt pròxima al metavers que pretén facilitar l'arribada de fons europeus a la comarca. A través d'una recreació del territori en 3D, municipis, agents econòmics i empresarials de l'Horta Sud disposaran d'un localitzador avançat de convocatòries de finançament.\nL'eina, en tractar-se d'un objecte tridimensional, pot ser manipulada virtualment en totes direccions, la qual cosa permet implementar capes de consulta mitjançant operacions tàctils de summa simplicitat. Aquesta funció permetrà una comunicació molt més directa de les oportunitats de finançament disponibles en benefici dels membres de la Mancomunitat de forma tecnològicament molt intuïtiva.\nA més, la plataforma afig la funcionalitat de community que suposa una versió avançada del concepte de xarxa social. D'aquesta manera serà possible registrar, donar d'alta i interrelacionar un nombre indefinit de perfils relacionats amb l'interés sectorial del territori de referència i del seu àmbit industrial que podran connectar entre si a la recerca d'aliances i suport de les seues iniciatives.\n"L'eina ens permetrà efectuar a tots els municipis una anàlisi instantània de tots els projectes europeus que es troben oberts, en sol·licitud, en tramitació o executats, respecte a tots els municipis o àrees industrials de l'Horta Sud i això ens portarà a construir una imatge de conjunt integrada del posicionament comarcal", ha explicat Bartolomé Nofuentes, president de la comissió d'Assumptes Europeus de la Mancomunitat de l'Horta Sud.\nPer part seua, el president de la Mancomunitat de l'Horta Sud, José Francisco Cabanes, ha reconegut que la plataforma ha de servir com a "al·licient per a tots els municipis" a l'hora d'accedir a finançament procedent d'Europa. "Des de la Mancomunitat continuem treballant per a facilitar l'arribada de fons europeus als municipis de la comarca. Aquesta eina segur que ajudarà a molts a fer el pas per a presentar projectes", ha comentat.\nLa Mancomunitat aliena aquesta iniciativa dins del seu Pla de Governança Industrial per a la comarca de l'Horta Sud amb l'objectiu de facilitar la transició dels seus polígons industrials a parcs empresarials i a explorar nous jaciments d'ocupació dins de la nova economia virtual. "El metavers, la intel·ligència artificial, la blockchain o els NFT formaran part de l'economia del futur amb els beneficis que això comporta com per exemple el que tinguen un pràcticament nul efecte mediambiental i des de la Mancomunitat volem posicionar-nos per a preparar el futur econòmic de la comarca", ha afegit Nofuentes.\nModificat el Dijous, 26 Mai 2022 09:54\nMés en esta categoria: « El Fòrum Empresarial de l'Horta Sud oferirà ajuda a les seues empreses associades en la cerca de finançament per a la seua modernització i desenvolupament\tRafelbunyol apropa els Pressupostos Participatius a la ciutadania »


Lactium Vic 2012 (#Lactium) and the winner cheese is... El Bufalet! | Cuinetes\nHome Cuinetes on tour! Lactium Vic 2012 (#Lactium) and the winner cheese is… El Bufalet!\nCuinetes on tour! Fires Productes\nnuni , 4 abril 2012\t / 5283 9\nComençar les vacances de setmana santa coincidint amb el Lactium de Vic ha estat un autèntic festival per a les papil·les gustatives!\nVal a dir que anàvem ben oberts a tastar novetats! Després d’Alimentaria i de llegir les recomanacions que l’Anna Murgadas va escriure a Un Salsassec amb bolets teníem alguna pauta clara de quin formatge valia molt la pena tastar. És el cas del formatge Blau de Muntanyola (@FMuntanyola) de qui ja en som fans absoluts! Tenen un gran producte!\nEl formatge Blau de Muntanyola és un dels quatre formatges blaus elaborats amb llet de cabra de tot Europa i guanyador del Lactium d’Or del 2009! També es va endur la medalla d’or en l’última edició del World Cheese Awards, per tant estem davant d’un producte realment excepcional.\nEls formatges de Muntanyola han començat a elaborar una varietat de formatge Blau fet amb llet de búfala que s’anomena El Bufalet. De fet aquesta era la gran novetat que van presentar a Alimentaria ja que el formatge Blau de Muntanyola, l’elaborat amb llet de cabra, ja es trobava en el mercat i es pot comprar als Mercats de Barcelona (@MercatsBCN). La veritat és que tots dos formatges, tant el blau elaborat amb llet de cabra, com el blau elaborat amb llet de búfala, són boníssims pel nostre gust! Però si n’haig de triar un escolliria el Bufalet més intens i potser el que recorda més a un Roquefort. Pel que ens explicava la representant de l’stand a el formatge Blau de Muntanyola que vem tastar (el de cabra) potser li faltaven un parell de setmanes per acabar de potenciar el seu gust. En canvi el Bufalet estava en el seu punt òptim. No ho sé… però tots dos eren fantàstics! Esperem que ben aviat també podem comprar el Bufalet als mercats, que ens va captivar! Vem comprar una cunya de El Bufalet que utilitzarem en unes pizzetes de Bufalet amb anous i en una crema de verdures. El preu va picar una mica (32 €/quilo aprox.) però un dia és un dia! 😉\nAltres productes que ens van agradar molt són:\nEl pa artesà de formatge de cabra (també en tenien de 5 cereals, d’anous, …)\nEls kits de cultiu de bolets (gírgoles i shitake) de Bolets de soca.\nLes anxoves de Palamós “Els Bomba” molt i molt bones!!\nLa mel artesana de Setcases “Ca la Núria”.\nParada obligada a la Cervesa del Montseny (@cervesamontseny) on ens vem endur un pack de 4 varietats de les seves cerveses (lupulus, malta, negre i de blat).\nEl formatge rentat amb Cervesa del Montseny Lupulus, també dels Formatges de Muntanyola.\nEl formatge La Carbonera de la formatgeria Cuirols.\nEls formatges de CANTONI!!! 😀 De la formatgeria Molí de l’Alzina (Collsacabra).\nI els ous d’oca que van deixar ben parat al Guillem per la mida que arriben a tenir! Quin senyor ou ferrat en pot sortir!\nI per acabar els formatges de MAS ALBA, que no en tenim cap foto d’aquest dia però fa un temps vem visitar la seva formatgeria i ens van agradar moltíssim! El petit Ot, el Uff i les ies (petites boletes de formatge de cabra) els nostres preferits!\nUn matí ben profitós en el que el dia ens va acompanyar amb un solet deliciós! Quasi tant deliciós com els formatges i embotits que vem tastar! 😉\nEtiquetes: Artesans, Cervesa, Formatges, Lactium, Vic\n4 abril 2012 a les 7:42\nDesprés de sentir-ne parlar tant també he provat el Blau de Muntanyola. No perquè anés a Lactium però sí que hi ha un bon samarità que me’n va portar!! 😉 Quina crònica més guapa, Nuni. I quantes coses bones vau tastar!! Petonet!\n4 abril 2012 a les 13:22\nI què et va semblar el formatge? A nosaltres ens va encantar!!!\nMoltes gràcies guapíssima pel teu comentari! 😉\nBones vacances!! 😀\n4 abril 2012 a les 20:50\nDoncs prenc nota de la recomanació que nosaltres ens xiflen els formatges!!!! mmmmmmmmmmm….\nNo pareu, eh???\n6 abril 2012 a les 0:09\nEva! Veig que encara no estàs de vacances a la Mútua!! 😉\nSi sou formatgers crec que aquest formatge us agradarà! A nosaltres ens ha encantat! 😉\nPetons i que vagi molt bé “l’horeta curta”!\n10 abril 2012 a les 12:29\nQuina enveja més sana 😉 la propera edició no me la puc perdre, amb lo formatgera que sóc!! si les fires i mercats ja són la meva perdició, encara ho són més les que s’hi poden trobar tantes novetats. Les pizzetes amb bufalet i anous segur que eren boníssimes. Abans la meva iaia tenia oques i jo també em quedava parada com el Guillem quan comparava els ous d’oca amb els de les altres gallines! molts petonets i espero que la setmana santa hagi anat super bé!! 🙂\n10 abril 2012 a les 23:06\nHola Bet guapíssima!!!\nDoncs si al proper Lactium hi pots anar a veure si coincidim i el visitem plegades!! 😀\nLes vacances molt bé! Fantàstiques però sempre se’ns fan curtes…\nLes pizzetes van quedar tremendes!! 😉\n17 abril 2012 a les 16:54\nEm van deixar tastar mig gotet de cervesa del Montseny i vaig quedar distret, era molt bona, molt afruitada. Sens dubte amb una cervesa artesana així, han ajustat molt els preus, perquè no la vaig trobar gens cara!\n19 abril 2012 a les 0:04\nNosaltres fa uns anys que la coneixem. De fet també la vàrem conèixer en una fira, la fira modernista de Terrassa i també ens va agradar molt!\nEstaria bé poder visitar-los per veure i expliquin com l’elaboren! 🙂\nVacances Setmana Santa 2013 (Lactium, Mercat del Ram, la Fageda, Hostal els Ossos, …) | Cuinetes ha dit:\n[…] en fires com aquestes però val a dir que vaig trobar el Lactium amb moltes menys parades que en edicions anteriors, cosa que em fa pensar que potser coincidir amb el Mercat del Ram li ha fet mal. A veure si en […]


Europa avala que Espanya i Portugal puguen retallar la factura de la llum - À Punt\nEuropa avala que Espanya i Portugal puguen retallar la factura de la llum\nLes tarifes elèctriques dels dos països podran desvincular-se del preu del gas, al contrari del que passa a la resta d’Europa\nEl president del govern espanyol, Pedro Sánchez, durant la conferència de premsa posterior a la reunió de la Comissió Europea / À Punt NTC\n25 de març 2022 - 19:53\nEl Consell Europeu ha acceptat la proposta liderada del president del govern espanyol, Pedro Sánchez i secundada per Portugal, Itàlia, Grècia i Bèlgica, a favor d'intervindre el mercat i fixar un límit al preu de l'energia. D'aquesta manera, tant Espanya com Portugal seran considerades "illes energètiques", una condició que permetrà als dos països peninsulars desvincular el preu del gas del de l’electricitat.\nAixí ho ha anunciat la presidenta de la Comissió Europea, Ursula von der Leyen, primer, i el president del govern espanyol, Pedro Sánchez després. Sánchez, que ha comparegut al costat del primer ministre de Portugal, Antonio Costa, després de més de nou hores i mitja de debat, ha celebrat el que ha qualificat de "gran triomf" per a tots dos països, que porten mesos treballant en aquest sentit.\n"A partir de hui podrem posar en marxa mesures excepcionals i limitades en el temps per a reduir els preus" de l'energia, ha assenyalat Sánchez, precisant que tots dos governs hauran de presentar les seues propostes a la Comissió Europea perquè done l'aval. Per a això es tindran en compte "les condicions especials de la Península" com a illa energètica.\nEl líder espanyol ha assegurat que, amb aquest pas, s’ha fet front a una crisi alimentària causada per la guerra i, sobretot, els preus de l’energia. “No era una solució fàcil, perquè cada país té unes singularitats energètiques diferents, però és una realitat que s’han d'abaixar els preus” ha dit Sánchez. “Hem promogut el debat energètic, hem treballat amb la Comissió Europea i el nostre objectiu s’ha complit” ha assegurat. "Podem eixir satisfets d'aquesta reunió, malgrat que l'origen és una guerra terrible que està afectant persones innocents" ha recalcat.\nDurant la reunió s'han viscut moments de molta tensió i negociacions creuades. Aquest divendres, enmig del debat, Sánchez ha llegit un tuit d'un periodista de 'France 24', on se l'acusava d'estar disposat a vetar les conclusions de la cimera si no s'atenia la seua demanda de controlar els preus. El cap de l’executiu espanyol s'ha queixat per aquesta publicació i s'ha alçat de la taula, fet que forçat el president del Consell Europeu, Charles Michel, a anunciar una aturada tècnica de la reunió. Després del recés, els líders europeus han tornat a la sala de la reunió.


Olocau reivindica el paper de les famílies diverses acollint la seua IV Trobada Comarcal - Noticias CAMP DE TURIA\nFa uns dies va tindre lloc al Parc de la Carrasca d’Olocau una jornada amb la qual visibilitzar la diversitat. La IV Trobada Comarcal de Famílies Diverses va portar a Olocau activitats i experts per a aprofundir en el paper d’aquest col·lectiu en la nostra societat i conscienciar sobre la necessitat d’avançar en matèria d’igualtat.\nLa jornada, organitzada per l’Ajuntament d’Olocau i l’associació Mirall Camp de Túria, va oferir taules redones i ponències en les quals es van tractar la diversitat i la situació actual del col·lectiu LGTBI des del prisma d’àmbits com la política, la literatura o l’esport. A més, va comptar amb una part lúdica dirigida als més xicotets amb contacontes i activitats de pintura facial i de globoflèxia, i amb l’actuació de la Batukada Alí-Maimó. Des del Consistori volem agrair-los la seua participació, i a Guillermo Berga la seua col·laboració en matèria d’equips de so.\nEn representació de l’Ajuntament, van assistir a la trobada la Regidora d’Educació, Desa Vilaplana, la Regidora d’Igualtat, Olga Brínquez, i el nostre Alcalde, Antonio Ropero, qui va subratllar la importància de realitzar aquest tipus d’esdeveniments per a “avançar en matèria d’igualtat i drets, així com per a acabar amb els prejudicis, amb els estereotips i amb l’odi”. En aquest sentit, el primer edil va voler transmetre la seua satisfacció per haver acollit la jornada al nostre.


Miguel López “Miguelín” va ser el gran protagonista, rebent a última hora de la tarda el premi Juan Antonio Bastante. Creat ara fa tres anys, el guardó reconeix la trajectòria d’una persona dins l’àmbit dels Jocs Escolars. Àrbitre de futbol sala durant més de 20 anys, ha col·laborat també en totes les activitats organitzades pel Consell Esportiu, com Diades, Cross i jornades d’esport dansa i gimnàstica. Miguel López s’uneix d’aquesta manera als altres dos guanyadors d’aquest guardó: Josep Augué i Cris Plaza.\nAbans, la jornada va repartir premis als equips que han destacat pel seu joc net, guanyant la classificació paral·lela en valors. 16 conjunts, de diferents categories i esports, van rebre un merescut homenatge pel seu exemplar comportament, aconseguit gràcies a la col·laboració de tots els components de l’equip, des dels esportistes fins als monitors, passant també pels familiars.\nUna festa que va tenir també un petit reconeixement a persones que col·laboren amb el Consell Esportiu i que han demostrat una especial sensibilitat per promoure els valors positius de l’esport. Aquestes mencions especials van recaure sobre Joan Aragonés, entrenador del benjamí “B” de futbol 7 del Xaloc; Albert Alquézar, tutor de joc de futbol 7; Sara Díaz, responsable de diferents grups de gimnàstica; Esther Fàbregas, de la Fundació Ronald McDonalds; i a l’Associació ALPI, per la seva promoció de l’esport inclusiu.\nPer la seva banda, el concurs fotogràfic va repartir també els tres premis a les millors imatges que reflecteixen els valors positius de l’esport. La foto guanyadora va ser la realitzada per Txus Villanova d’un dels equips del Can Buxeres de futbol, mentre que les dues finalistes van ser Paula Martínez i Romina García, per imatges de la secció de bàsquet de l’AESE.\nLa Festa dels Valors va reunir a prop de 200 persones a l’Auditori Barradas que, a més d’assistir al lliurament de premis, van poder gaudir de diferents actuacions a càrrec de Jordi Diz, el CGA L’Hospitalet i el monologuista Jordi Díez.\nGUARDONS FESTA DELS VALORS 2018\nFinalista: Romina García\nFinalista: Paula Martínez\nGuanyador: Txus Villanova\nFutbol 7 Mini\nFutbol 7 Prebenjamí\nFE L'HOSPITALET ATLÈTIC "B"\nCOL·LEGI XALOC "B"\nFutbol 7 Infantil/Cadet\nFE L'HOSPITALET ATLÈTIC "A"\nCE JOAN XXIII "B"\nAECS - TECLA SALA "B"\nVoleibol Educació Secundària\nCEV L'HOSPITALET "C"\nAFA PERE LLISCART\nESCOLA SANT JAUME "A"\nCLUB NARGÓ "B"\nAEE MARGARIDA XIRGU\nFutbol Sala Júniors/Joves\nAEE MERCÈ RODOREDA\nJoan Aragonés (benjamí Xaloc “B”)\nTutor de joc (àrbitre)\nAlbert Alquézar (Futbol 7)\nEsther Fàbregas (Ronald McDonalds)\n3r PREMI JUAN ANTONIO BASTANTE\nMiguel López “Miguelín”\nÀrbitre de futbol sala durant més de 20 anys, col·laborador habitual en diferents activitats i membre dels Comitès d’Apel·lació i Ètic.


Haití: El pati del darrere dels EUA\nInici Temes Món Haití: El pati del darrere dels EUA\nAnalitzem les causes de l'endarreriment endèmic de l'estat caribeny\nPort Au Prince, Haití Getty Images\nAmb el terratrèmol del 2010, a Haití hi va ploure sobre mullat. La majoria d'informacions ens van explicar que la pobresa endèmica del país, sumada a la incapacitat d'una administració feble, van agreujar les conseqüències del desastre natural. Tanmateix, gairebé ningú no va intentar arribar al moll de l'os, a les causes de la pobresa i a la realitat d'un estat gairebé inexistent incapaç de fer front no tant a la magnitud de la tragèdia sinó, sobretot, al redreçament del país.\nBé, alguns sí que tenien la resposta clara. Per exemple, Pat Robertson, un dels telepredicadors fanàtics més coneguts de l'extrema dreta nord-americana. Ell ho va dir sense embuts: els haitians estaven maleïts perquè havien fet un pacte amb el diable per alliberar-se dels seus amos esclavistes en la revolta de les acaballes del segle XVIII. Ras i curt: el terratrèmol era un càstig diví per haver subvertit l'ordre natural de les coses.\nEl triomf d'Espàrtac\nPer entendre la realitat haitiana, hem d'anar enrere, fins l'any 1492, quan l'almirall Cristòfor Colom va trepitjar per primer cop l'illa batejada amb el nom de La Española (l'illa que actualment comparteixen Haití i la República Dominicana), que va passar a formar part de la corona de Castella. Però els atacs dels bucaners, d'origen francès, aixoplugats a la petita illa de Tortuga (situada al nord d'Haití) van esperonar la reivindicació colonial francesa que, pel tractat de Ryswick (1697), va aconseguir la cessió espanyola del terç occidental de La Española i, molt especialment, de la ciutat de Port-au-Prince. França, llavors, hi va estimular l'arribada d'esclaus negres subsaharians (uns 300.000 a mitjan segle XVIII) explotats per una minoria de persones lliures, blanques i mulates.\nEl somni d'Espàrtac, el gladiador que va encapçalar la revolta dels esclaus a la Roma imperial, va reeixir a les Antilles de la mà dels esclaus negres. François Dominique Toussaint-Louverture va ser el principal protagonista del llarg procés emancipador, que va cloure amb la declaració d'independència d'Haití (1804), el segon país americà que va desempallegar-se del jou colonial després dels EUA. Un esdeveniment que ha estat adoptat per l'ONU per celebrar cada 23 d'agost el Dia Internacional del Record de l'Esclavatge i de la seva Abolició i instituir la medalla Toussaint-Louverture per reconèixer les persones i les entitats que destaquen en la seva tasca contra l'esclavatge i la desigualtat racial.\nEl pati del darrere dels EUA\nPer primera vegada a la història, una revolta abolia l'esclavitud i Haití es convertia en la primera república negra del món. Però els problemes ni de bon tros s'havien acabat. N'hi va haver d'interns, ja que només un any després de la independència el cap d'Estat —Jean-Jacques Dessalines—es va fer proclamar emperador, iniciant així una nissaga de governants, com a mínim, pintorescos. I també d'externs. No debades, segons Xavier Batalla, "França, l'antiga potència colonial, i els Estats Units, que la van succeir, tenen una responsabilitat històrica a Haití". D'una banda, els primers només van acceptar la independència un parell de dècades després a canvi d'una indemnització enorme, mentre els segons van prohibir el comerç amb l'illa i van iniciar una llarga etapa d'intervencionisme en aquest país.\nAixí, el 1915, els EUA no van dubtar a ocupar Haití i exercir-ne un control directe i absolut fins el 1934. Dos dècades després, en plena guerra freda, els EUA van donar suport sense manies a la dictadura de François Duvalier (Papa Doc) i del seu fill Jean Claude (Baby Doc). Aquesta dictadura va obrir de bat a bat l'economia del país al capital i als interessos nord-americans. L'arribada massiva de productes agrícoles dels EUA va anorrear l'agricultura haitiana, cosa que va provocar un èxode rural sense precedents cap als barris superpoblats de la capital, Port-au-Prince.\nLa dictadura dels Duvalier va culminar el 1986, amb una insurrecció popular. Quatre anys després, l'exsalesià i seguidor de la teologia de l'alliberament Jean-Bertrand Aristide va guanyar les eleccions amb més del 60% dels vots i es va convertir, d'aquesta manera, en el primer cap d'Estat elegit democràticament a Haití. Aristide va emprendre un programa de reformes econòmiques (reforma agrària, reforestació...), socials (inversió en equipaments sanitaris i educatius) i polítiques (empara dels drets sindicals).\nLa primavera haitiana va durar poc més d'un any, ja que un cop d'Estat ajudat pels EUA el va fer fora del govern i es va instaurar una nova dictadura militar. El 1994, però, el president Bill Clinton va enviar tropes a l'illa i va permetre el reton condicionat d'Aristide.\nEn aquesta nova etapa, Aristide va ser incapaç d'estabilitzar el país. L'aproximació del mandatari a Cuba i Veneçuela va provocar la reacció dels EUA, que van imposar un embargament econòmic a l'illa que va enfonsar encara més en la misèria els treballadors i els pagesos haitians. L'any 2004, durant el tercer mandat d'Aristide, i enmig d'una gran convulsió social, es va produir un nou cop d'Estat que va acabar amb l'exili d'Aristide a Sud-àfrica, on encara viu avui en dia.\nMentre els seus seguidors culpaven l'oligarquia i el Govern dels EUA de la defenestració d'Aristide, l'oposició titllava l'antic salesià d'autoritari i despòtic i l'acusava dels crims provocats per haver armat les bandes de les barriades populars per perpetuar-se en el poder.\nA partir d'aquests fets, els successius governs haitians –com l'actual de René Garcia Préval, que havia estat vicepresident amb Aristide— han estat més nominals que reals, ja que les polítiques que han de permetre a aquest país sortir del subdesenvolupament són gestionades per les múltiples i diverses ONG que hi ha al país i que disposen de la protecció dels més de 9.000 cascos blaus brasilers que massa sovint han estat acusats de mirar cap a una altra banda davant les activitats criminals dels escamots de la mort.\nPobresa i natalitat\nMés enllà dels abusos colonials i neocolonials, de les dictadures, dels dèficits educatius i sanitaris i de la creixent desforestació del país, la pobresa d'Haití també va lligada a una taxa de natalitat massa elevada, molt per sobre del seu feble creixement econòmic. La taxa de gairebé cinc fills per dona de mitjana ha provocat no tan sols una augment brutal de la població del país, sinó, al mateix temps, una més gran polarització social entre rics i pobres determinada per l'accés als contraceptius i el seu ús. Aquest és un factor que distingeix Haití de països veïns com la República Dominicana, Mèxic o, sobretot, Cuba. Per no parlar de la Xina, les Filipines o altres països asiàtics, que han aconseguit reduir dràsticament la taxa de natalitat, la qual cosa els ha permès augmentar significativament la seva renda per càpita. Sense un política decidida de planificació familiar, països com Haití no sortiran mai de la pobresa, ni aconseguiran reduir les diferències socials. I molt menys després de la catàstrofe provocada pel terratrèmol.\nAquest article es va publicar al número 89 de SÀPIENS (març 2010). Cal tenir en compte que, quan la revista va arribar a quiosc encara no s'havia produït el retorn de 'Baby Doc', l'ex dictador Jean Claude Duvalier, que va arribar al país el 16 de gener de 2011. 'Baby Doc', tornava per sorpresa al país que havia governat amb mà de ferro durant 15 anys i que havia abandonat el 1986 i ho feia poc després del primer aniversari del terratrèmol que va causar més de cent mil morts i va destruir infraestructures i serveis de tot tipus.


Lliga primera divisió nacional sènior masculí VÒLEI Barberà – C. VÒLEI OLOT : 3 -1 (29-27, 26-28, 25-16,25-22) L’Olot va molt justet d’efectius i de forces. Amb la permanència a la butxaca els partits son tràmits que s’han de passar i cada vegada costa més. A Barberà no es va fer un malt partit, és … Llegir més…\nHOTEL L’ALTA GARROTXA, nou patrocinador\nL’Equip sènior femení estrena patrocinador, concretament és el “HOTEL L’ALTA GARROTXA” de Tortellà. Gràcies per la vostra col·laboració. Podeu veure el seu web AQUí\nLliga primera divisió nacional sènior masculí VÒLEI OLOT- Vikings VÒLEI El Prat : 3 -0 (25-16, 25-19, 25-22) Victòria important que dona pràcticament la permanència matemàtica a l’Olot. Les notícies deien que el Vikings venia reforçat, i així va ser, tres jugadors nous, alts i forts però molt i molt lents (VÒLEI platja) i això … Llegir més…\nLliga primera divisió nacional sènior masculí AE Aula – C. VÒLEI OLOT : 3 – 1 (25-20, 26-24, 16-25, 25-20) Un Olot molt i molt justet de jugadors va fer una mica el que va poder en un camp en que, a priori, es podia guanyar. L’Olot acumula tres baixes importants (atacants) i això es … Llegir més…\nPRIMERA DIVISIÓ NACIONAL SÈNIOR MASCULÍ C.V Balàfia Lleida – C. VÒLEI OLOT : 2 – 3 (25-15, 16-25, 25-14, 17-25, 13-15) Victòria important en un camp molt complicat, encara que tant important va ser la victòria com estrany el resultat. Es va arribar a un cinquè set després d’estar empatats a dos sets amb parcials … Llegir més…\nLliga primera divisió nacional sènior masculí VÒLEI OLOT- VÒLEI 6 Manresa : 3 – 2 (25-19, 22-25, 16-25, 25-23, 15-11) El dissabte passat es va veure bon VÒLEI i emoció a la pista Jordi Mora d’Olot. El rival de l’Olot era el Manresa, que de la mà de l’Olotí Pau Llach està fent una molt … Llegir més…\n← Anteriors 1 … 15 16 17 … 21 Següent →\nCLUB VÒLEI OLOT vs CV ALOGES PORQUERES\nDissabte 12 10:30\nCLUB VÒLEI OLOT vs CV SANT PERE PESCADOR\nDissabte 12 12:00\nCLUB VÒLEI OLOT vs CV FIGUERES BLAU\nCV VIDRERES vs CLUB VÒLEI OLOT\nDiumenge 12 11:00\nNewsletter del CV Olot\n© 2021 CV Olot


Robòtica i Visió — Centre de Recerca en Enginyeria Biomèdica. CREB — UPC. Universitat Politècnica de Catalunya\nRobòtica: en el camp de la robótica es treballa en l’estudi i disseny de robots específics per aplicacions mediques, així com en l’aplicació de sistemes de percepció sensorial, especialmente la visió pel control i guiatge de robots. L’objectiu és avançar significativament cap a la robótica intel·ligent, especialmente en robótica mèdica (asistencial i cirurgia). Es treballa en el control cooperatiu persona-robot per millorar els procediments d’actuació assistida per fer posibles actuaciones més precises i fiables, o no robotitzables fins el moment.\nDesenvolupament de tècniques d’aprenentatge en entorns robòtics amb control compartit.\nEstudi del control reactiu-acomodatiu de robots operant en cooperació amb persones.\nEstudi i desenvolupament d’estratègies de cooperación multirobot amb arquitectures redundants.\nSuport per a la recuperació de l’autonomia humana i la millora del motor i les capacitats cognitives utilitzant les tecnologíes de la informació.\nDisseny i desenvolupament d’un sistema experimental per a l’estudi i avaluació de noves tècniques de cirurgia robotitzada.\nCaminador intel·ligent com a eina de suport a la rehabilitació de l’arc inferior post AVC.\nAssistència per a mobilitat segura.\nVisió per ordinador: dins de la línia de visió per ordinador es treballa en l’estudi i desenvolupament d’algoritmes orientats a l’anàlisi i interpretació d’imatges per la seva implementació en temps real. L’objectiu és el disseny de sistemes de control en temps real basat en imatges aplicables en diferents camps: diagnòstic, control en robótica, supervisió o la interacció persona-màquina. Aquestes tècniques són de gran interés en el camp mèdic, tant en el tractament d’imatges bi i tridimensionals, d’aplicació al diagnòstic visual i en el basat en la navegació virtual, així com en el control i supervisió en la robotització quirúrgica.\nDetecció d’ocupació de vehicles.\nSistema de tele guiat i planificació de tractaments de Radioteràpia IntraOperatòria.\nAssessorament en l’automatització de processos.\nAdaptació i robotització d’instal·lacions.\nDesenvolupament de sistemes de visió per a la inspecció i guiatge de robots.\nDesenvolupament de sistemes de tractament d’anàlisi de la imatge en medicina: ressonància magnética, radiografia, tomografía, imatges microscòpiques...\nEstudi i disseny d’ajudes tècniques per a discapacitats físics i sensorials.\nAssessorament i desenvolupament de sistemes avançats de control.\nInvestigadors de Robòtica i Visió\nPatents de Robòtica i Visió\nProjectes de Robòtica i Visió\nRobòtica Intel·ligent i Sistemes\nGrup de Recerca destinat a l'estudi, l'avaluació i el desenvolupament de sistemes robòtics basats en la incorporació de capacitat de percepció, per tal d'aconseguir més flexibilitat i un comportament més intel·ligent.\nNotícies de Robòtica i Visió


El Centre de Llorenç del Penedès organitza la 9a edició del Sonaprop – FAC – Federació Ateneus Catalunya\nHome / All Posts / Notícies / El Centre de Llorenç del Penedès organitza la...\nEl Centre de Llorenç del Penedès organitza la 9a edició del Sonaprop\nPublicat09/02/2016 | Categoria Notícies\nLa novena edició del Sonaprop de Llorenç del Penedès s’estrenarà el diumenge 14 de febrer, a les 19h a la finca d’Heretat Sabartès, amb l’actuació dels Trau, un dels grans debuts de l’any dins l’escena pop nacional. Acurades referències al so dels seixanta i dels setanta, sempre a cavall de la tradició i la psicodèlia. Presentaran el seu primer disc amb la banda al complet: “Déu vos Guard” (DiscMedi, 2015).\nEl segon concert del Sonaprop oferirà la música rock i la lírica agosarada del cantant i guitarrista Xarim Aresté, en format quartet, el diumenge 28 de febrer(19h). Després d’una llarga trajectòria amb Very Pomelo i també com a escuder de Maika Makovski, Sopa de Cabra o Sanjosex, ara presenta el segon disc en solitari, “La Rosada” (Bankrobber, 2015). La crítica l’ha alçat com el Millor Disc del 2015 (Enderrock).\nEl diumenge 6 de març (19h) serà el torn dels veterans Nyandú, que presentaran el seu últim disc BUM! (Música Global, 2015), amb el que han trobat la fórmula definitiva pel seu so. Fills del concurs Sona 9, aquest grup osonenc deixarà anar el seu pop-rock vitamínic, llaminer i enrabiat alhora a l’escenari d’Herertat Sabartès.\nPer cloure el cicle, aquest any el Sonaprop oferirà un concert doble a l’auditori de l’Escola Municipal de Música Pau Casals d’El Vendrell, el diumenge 17 d’abril (19h), a càrrec de pianista de soul Eduard Gener i de la guitarrista Núria Graham. Obrirà el concert el jove músic de Solsona, Eduard Gener, que presentarà en solitari el seu disc “Les Avingudes” (RGB Suports, 2015). Com a cap de cartell del cicle, i només amb dinou anys, l’osonenca Núria Graham ha guanyat el Premi Enderrock a Millor Disc en llengua no catalana per Bird Eyes (El Segell del Primavera, 2015). La crítica l’ha qualificat com “El diamant en brut més sorprenent del pop català emergent”.\nEl cicle de música del Sonaprop, organitzat des del teixit associatiu del municipi, especialment des d’ El Centre de Llorenç, pretén acostar alguns dels millors artistes del País al Penedès. Totes lesentrades del Sonaprop es podran comprar anticipadament a partir del 4 de febrer a través d’internet (www.sonaprop.ppcc.cat) o bé el dia del concert, tot i que l’organització adverteix que l’aforament és limitat.\nSpot promocional del Sonaprop 2016:\nTags: El Centre Llorenç Núria Graham Sonaprop 2016


[MASNOU VIU 136] Un pressupost poc verd – Fem Masnou\nEl factor humà és determinant en la crisi climàtica mundial que patim. Revertir la situació és responsabilitat de tothom, siguem grans, joves, adolescents o infants, i a nivell tant individual com col·lectiu. El gruix d’aquesta responsabilitat recau en els governs, doncs els seus deures es basen sobretot en administrar adequadament les partides pressupostàries i en regular l’economia per tal de fer-la sostenible amb el futur del planeta.\nAcabada fa poques setmanes la Cimera de Glasgow (COP26), és bon moment per la reflexió i per qüestionar-nos i valorar el “com” afrontem aquesta crisi. Atenent a allò que ens és més proper, el poble del Masnou, cal estar molt a l’aguait a l’acció (o inacció) del govern municipal. En quin model de poble s’està pensant? Ara i aquí, a la vista està com es posa en valor la construcció, i un model de poble basat en la construcció és incompatible amb un poble sostenible, que pugui atendre i afrontar adequadament els reptes que es presenten davant de l’emergència climàtica.\nVisualitzant el poble o passejant-hi, n’hi ha prou per adonar-nos aviat de l’actual model. Les inversions en ecologia han caigut o són ben escasses. La pacificació de la N-II (a data 22-11 escoltem que la Generalitat n’inicia els tràmits), aquesta autopista urbana i mur de contaminació i d’inseguretat entre el poble i el mar, ha estat molt poc ambiciosa per part del govern municipal. La construcció en augment ens aporta densificació, cotxes i fum, tenim poques zones verdes, places dures, un transport públic insuficient, no hi ha espai segur pels vehicles sense motor…\nHem d’exigir al govern municipal un compromís econòmic clar i ferm davant l’emergència climàtica. Les accions que s’emprenen determinen el nostre present i, sobretot, determinaran el nostre futur. Veïns i veïnes del Masnou, hem d’abordar la qüestió, debatre i participar activament per tal de repensar el model de poble. Per recuperar l’espai públic i per un entorn més equilibrat: més natura i menys fum. Va de Salut i de Vida.


Dispositiu “Porta d’entrada” per a facilitar l’accés de la ciutadania als serveis d’atenció social – Bones pràctiques COVID19\nDispositiu Porta d’entrada ACCÉS: La regidoria de Drets Socials i Cooperació ha posat en funcionament des del mes de maig de 2020 un nou dispositiu per facilitar l’accés de la ciutadania als serveis d’atenció social: la Porta d’Entrada (PE). Es tracta d’un dispositiu desplegat per les limitacions que la crisi sanitària ha imposat a l’atenció presencial, però amb continuïtat un cop superat l’estat d’alarma. Es posen a disposició de la ciutadania diferents vies de comunicació, des d’on s’ofereix una atenció centralitzada i polivalent dels diferents serveis d’atenció social de la regidoria: Equips d’Atenció Social Bàsica, Servei d’Atenció a la Gent Gran i Dependència i Oficina Municipal d’Habitatge. Totes les administracions, arrel de la crisi sanitària, han començat a funcionar de forma telemàtica (per internet) per a tramitar les sol·licituds de prestacions, subvencions, ajudes…sorgides, sobretot, per a subsanar les situacions de vulnerabilitat que s’han generat per la mateixa pandèmia. A la vegada, moltes persones no tenen l’accés, les eines o les habilitats per a poder fer els tràmits online. No tenir els recursos per a sol·licitar les prestacions pot deixar molta població fora dels circuits i és per això que s’han realitzat les cites prèvies. Les atencions en cites prèvies s’han fet a tres nivells: A-Cita prèvia telefònica: per assessorar en la tramitació online aquelles persones que disposen de connexió a internet i que, amb l’orientació i l’assessorament necessari, poden fer el tràmit autònomament. B-Cita prèvia presencial: per atendre les persones que no disposen de mitjans informàtics propis o dels coneixements necessaris per fer el tràmit autònomament. Les cites prèvies presencials s’han atès per una banda, i de manera principal, als set centres cívics de la ciutat i al hall del Teatre Municipal de Girona C-Cita prèvia telefònica/presencial (cita TP): A partir del 22 de juny s’afegeix una nova modalitat de cita, anomenada de manera informal, cita TP (telefònica/presencial). Es donen cites als serveis específics, i es deriven els casos amb un filtre previ que permet descongestionar l’atenció directa dels SBAS, serveis especialitzats, oficina d’habitatge, etc. Porta d’Entrada compta amb un equip humà variable en el temps. Fins a 14 persones han treballat en el servei ja que el volum d’atencions telefòniques és molt elevat. L’equip professional, amb voluntat de polivalència, prové dels diferents serveis de l’àrea. Així doncs compta amb personal administratiu de Serveis Socials Centrals, de l’Oficina Municipal d’Habitatge i SBAS. També amb personal tècnic del Servei d’Atenció a la gent gran i la dependència i de l’OMH i la coordinació que prové de l’Equip de Planificació estratègica. Aquesta diversitat és intencional. Agrupar professionals de tots els serveis permet a PE donar una cobertura a la ciutadania molt més específica i elaborada. Fins al 3 de juliol s’han atès 5.089 demandes d’informació i s’han concertat 699 cites prèvies.


Banc Sabadell no prendrà part en una possible operació corporativa fins ben entrat el 2021\nPublicat 18/10/2020 13:25CET\nBanc Sabadell serà previsiblement la propera entitat espanyola a prendre part en una possible operació corporativa, però no ho farà fins ben entrat l'exercici 2021, un cop el mercat disposi d'informació suficient sobre l'impacte de la crisi en el seu compte de resultats, van informar a Europa Press fonts financeres.\nD'aquesta manera, després de la celeritat amb què s'han dut a terme les negociacions per a la integració de Bankia a CaixaBank --operació que es preveu que es dugui a terme en el primer trimestre de 2021-- i la rapidesa amb que Unicaja i Liberbank han desempolsat el seu projecte de fusió, caldrà esperar a mitjans de l'any vinent per conèixer qui seran els següents a moure fitxa.\nL'entitat que presideix Josep Oliu disposa així de diversos mesos per exhibir la seva capacitat de gestionar la complexa situació actual --que es caracteritza a tot el sector per tipus d'interès en mínims, baixa rendibilitat i alt risc de deterioració del crèdit-- sostenint marges i mantenint el seu elevat nivell de solvència.\nEl banc pot sorprendre favorablement al mercat amb els seus resultats del tercer trimestre, però no serà fins que es coneguin els de l'exercici complet i, previsiblement, els del primer i el segon trimestre del 2021, quan estigui a disposició de plantejar-se si aborda una operació transformadora d'aquesta índole.\nAixò serà així perquè permetrà conèixer l'impacte real de la crisi que es derivarà de la pandèmia en el seu balanç, cosa que oferirà una imatge més fidel del seu compliment i les seves fortaleses.\nEl mercat espera amb interès conèixer quin impacte té la crisi derivada de la Covid-19 en la cartera de pimes del Sabadell, però fonts properes a l'entitat han indicat a Europa Press que tot i que hi ha empreses d'aquest segment vinculades al sector serveis que han estat fortament copejades per la pandèmia, en el seu conjunt "està aguantant bé".\nDe la mateixa manera, el banc que estigui interessat a forjar una integració amb Sabadell esperarà fins a disposar d'aquesta vital informació per decidir si donar o no un pas endavant i en quins termes es pot plantejar l'operació.\nEn cas que finalment opti per embarcar-se en un procés de fusió, Sabadell compta fonamentalment amb dues opcions: aliar-se amb una entitat més gran (com Santander o BBVA) o bé decantar-se per una integració a diverses bandes amb bancs més petits que han quedat despenjats (Kutxabank, Abanca, Ibercaja, etc.) per crear un grup financer diversificat regionalment i amb massa crítica suficient per competir amb els més grans.\nEn el primer supòsit, Santander ja ha descartat prendre part en noves operacions corporatives a Espanya després d'integrar Popular, mentre que BBVA ha dit per boca del seu conseller delegat, Onur Genç, que estudiarà les operacions que sorgeixin, que generin valor i no siguin perjudicials per als seus accionistes.\nEl sorprenent acostament de CaixaBank amb Bankia ha desbaratat les quinieles d'alguns analistes i bancs d'inversió que apostaven per aparellar el banc nacionalitzat amb Sabadell o BBVA.\nDe fet, alguns assenyalaven fa any i mig que l'operació "ideal" abans de la pandèmia era la d'una fusió "entre iguals" de Sabadell i Bankia. No obstant això, aquesta alternativa es va anar diluint a mesura que es refermava la crisi i totes dues entitats disminuïen el seu valor borsari.


'Tarda d'Humor Català' a l'Orfeó Popular Olotí\nOlot - Publicat a les 17:24h\nComentaris tancats a Garrotxa Cultural organitza l’espectacle ‘Tarda d’Humor Català’ a l’Orfeó Popular Olotí\nEl proper dissabte 17 de juny l’Orfeó Popular Olotí serà la seu de l’humor a Olot. L’espectacle ‘Tarda d’humor català’, organitzat per l’Associació Garrotxa Cultural, tindrà a David Sas i el Mag Nani com a protagonistes de la vetllada.\nL’Associació Garrotxa Cultural provarà nous àmbits de la cultura. Dins la programació de l’entitat, i enguany com a novetat, es fa una aposta per la inclusió de gèneres artístics als quals no tenen acostumats. I és que el proper dissabte 17 de juny a les 19h a l’Orfeó Popular Olotí tindrà lloc l’espectacle ‘Tarda d’Humor Català’, protagonitzat pel mag Nani i el monologuista David Sas, i conduit per Juan Manel Robles. Les entrades anticipades es podran aconseguir per 8 euros a Can Trincheria i, si es volen adquirir el mateix dia a la taquilla, el preu serà de 10 euros. Una hora i mitja d’espectacle per acabar el dissabte amb un somriure.\nInauguren l’espai de creació del Projecte Ishtar\nEl Projecte Ishtar ha fet un nou pas de cara a incentivar noves propostes artístiques i culturals. Dissabte va inaugurar el seu espai de creació, situat al carrer Doctor Bartrina, just al costat de l’Estadi Municipal de la Unió Esportiva Olot. A l’acte…


Nom: CASTELL DE MUNTANYOLA\nAltres noms: Mas el Castell\nNúm. Registre / Catàleg: 1107-MH\nSegles: XIII - XIV // XVI - XVIII\nEl castell fou destruït per un terratrèmol el 1448. Ara és un mas amb elements del segle XVI i una capella del segle XVIII.\nLa masia és de planta rectangular coberta a dues vessants i amb el portal orientat a SW, adovellat. A la part dreta hi ha unes voltes avui destinades a corrals. S'accedeix a aquest sector de l'edificació mitjançant un portal que tanca la lliça i sota uns arcs de totxo que sostenen al damunt unes galeries de dos pisos cobertes a dues vessants. Al damunt del portal adovellat el qual no és troba al centre de l'edificació hi ha una finestra amb motllures gotititzants. A la part de tramuntana hi ha una altra finestra que coincideix a nivell de primer pis. En aquest mur cal destacar-hi unes finestres esculturades en les quals hi ha la silueta d'un castell. L'estat de conservació és bo malgrat alguns afegitons que desmereixen l'edificació. El castell fou destruït per un terratrèmol el 1448. Ara és un mas amb elements del segle XVI i una capella del segle XVIII.\nLa masia és de planta rectangular coberta a dues vessants i amb el portal orientat a SW, adovellat. A la part dreta hi ha unes voltes avui destinades a corrals. S'accedeix a aquest sector de l'edificació mitjançant un portal que tanca la lliça i sota uns arcs de totxo que sostenen al damunt unes galeries de dos pisos cobertes a dues vessants. Al damunt del portal adovellat el qual no és troba al centre de l'edificació hi ha una finestra amb motllures gotititzants. A ...\nAquest mas va reemplaçar l'antic Castell de Muntanyola, que fou enderrocat durant el terratrèmol de 1448. Hi ha, però, diferents elements reaprofitats de l'anterior construcció.\nEl Castell no apareix documentat fins 1033, si bé el seu vicari apareix ja en documents de 1013. La família Muntanyola esdevé la dels Montcada més tard, per canvi de nom.\nL'any 1198 Guillem Ramon de Montcada vengué tot el que posseïa al castell i terme de Muntanyola. Així perdurà sota el domini de la canònica de Santa Maria de l'Estany, i quan les canòniques catalanes foren secularitzades el 1596 passà a les Cinc Dignitats Reials, que regiren el terme del castell de Muntanyola fins a la desaparició dels senyorius jurisdiccionals. El mas Castell és esmentat al fogatge de 1553 de la parròquia i terme de Muntanyola\nEl mas que substituí el castell al segle XV fou reformat i ampliat al XVIII, tal i com indica el portal d'entrada (amb la data 1748) i els porxos (1757). Al costat hi ha una capella, de la qual es tenen notícies des del segle XI. Aquest mas va reemplaçar l'antic Castell de Muntanyola, que fou enderrocat durant el terratrèmol de 1448. Hi ha, però, diferents elements reaprofitats de l'anterior construcció.\nL'any 1198 Guillem Ramon de Montcada vengué tot el que posseïa al castell i terme de Muntanyola. Així perdurà sota el domini de la canònica de Santa Maria de l'Estany, i quan les canòniques catalanes foren secularitzades el 1596 passà a les Cinc...


Història | Ssstrèpits\nL’any 1998 neixen els Mansuets de Foc (Diables de Vilassar de Mar) i el Ssstrèpits són els encarregats d’acompanyar-los a les actuacions. Aviat, però, els Mansuets de Foc volen un grup específic que els acompanyi i és, a partir d’aquí, que el col·lectiu més jove del grup decideix prendre un camí diferent i intenta formar un conjunt apart. Júlia Gaspà, la Cap de Colla des del 1999, aconsegueix que no sigui així, però malgrat tot, el grup queda dividit en dos: la major part dels membres segueix la mateixa línia musical, però una petita selecció s’agrupa sota el nom d'”Ssstrèpits Foc” i comença a compondre Ritmes de Foc, iniciant així l’actual estil musical del conjunt. El nou grup (que no té professor) és l’encarregat d’acompanyar als Mansuets de Foc. Aquest fet, combinat amb la joventut dels membres (entre 10 i 25 anys) i la qualitat de les cançons, els permet donar el salt definitiu per tenir presència a tot Catalunya sorprenent la resta de colles per l’especial relació edat-nivell.


Escapades d'un dia a prop de Barcelona – Sharify App\nEscapades d’un dia a prop de Barcelona\nSabem que són temps difícils i una mica avorrits, per això t’hem preparat una llista amb alguna de les excursions que podem fer per a omplir-te l’agenda d’aventures.\nAquest massís situat entre les comarques de l’Anoia i el Baix Llobregat és considerat la muntanya més important de Catalunya. El monestir amagat i protegit pels pics de la serra guarden amb cura i dedicació el monument a la patrona de la Comunitat Autònoma, l’anomenada Moreneta. Les fronteres d’aquest gran paisatge coincideixen i formen part de Collbató, un conjunt de petits llogarets, claustres i coves que fa encara més interessant aquesta excursió. Gaudeix de les seves meravelloses vistes, els seus claustres plens d’història i els seus màgics secrets.\nÉs sobretot una parada obligatòria a la tardor. Aquest bosc màgic situat a Osona, la part del nord de Catalunya és un paisatge sense igual, amb múltiples rutes i colors dignes de les millors postals. Una vegada dins podràs triar entre els diferents camins que t’ofereix aquesta serra, des de visitar masies i veure prats plens de vida i color, fins a entrar en el cràter d’un volcà adormit en el qual hi ha una capella en el centre com a Santa Margarida. A més, pots prendre’t un descans a la seva fàbrica de iogurt natural, fet amb la llet de les vaques d’allí. Pren-te un descans i gaudeix d’algun dels productes de la zona mentre fas una parada.\n3. La serra del Montseny\nPasseja sota l’ombra d’alts i frondosos arbres, o camina sobre sengles plenes de fulles i matalassos de fullatge. Si vols trobar un lloc de muntanya a prop de la província de Barcelona, aquest és el teu lloc. El massís del Montseny és una serralada de turons situats prop de la plana de Vic, dins de la província de Barcelona. Forma part de la depressió prelitoral catalana i es troba aproximadament a uns 45 minuts del centre de la capital catalana. Cal destacar que en el seu moment va ser la seu d’un destacament militar dels Estats Units. Refresca’t prop del pantà de Santa fe, envolta el riu que l’omple o observa tot des de dalt des del mirador de l’Estela.\nQuantes vegades has vist postals de Cadaqués i has somiat en visitar-la? Aquesta màgica ciutat portuària és un dels segells de Catalunya per excel·lència. Carrers amb tons blancs i blaus i platges que mai arribaries a imaginar-te són algunes de les coses que ens emboliquen una vegada ets allí. Situat a la província de Girona Cadaqués ha estat inspiració de poetes, fotògrafs i amants dels paisatges que l’han triat com un dels destins més cobejats pels turistes a l’estiu.\nSitges és un dels pobles més moderns del litoral català, no obstant això, un dels més bonics. Envoltant el barri antic de la ciutat, una fortalesa que antigament servia contra l’escomesa de vaixells que venien a fer-se amb les riqueses del poble. Avui dia pots gaudir d’una excursió al més pur estil estiuenc en les seves costes. Recorre els seus carrers plens d’empedrats i cases amb encant i història. Menja una paella amb vista a la mar i comença a caminar pel seu passeig marítim. Pren-te alguna cosa en el famós carrer del pecat. Recorre les seves botigues úniques i artesanals. En definitiva, si et ve de gust una excursió entretinguda i pròxima a Barcelona ni t’ho pensis, aquest és el teu lloc.\nUna ruta amb vista de muntanya i estructures amb arquitectura antiga. El Priorat és una de les rutes més variades d’aquesta llista. No sols pel fet que el seu paisatge natural es barreja perfectament amb l’arquitectura d’edificis en ruïnes que acaben de decorar-lo i donar-li aquest toc neoclàssic, sinó perquè aquestes ruïnes, de les quals es conserven encara parts simbòliques estan disponibles per a la seva visita i són considerats llocs de culte. No et perdis l’entrada de Scala Dei o la cooperativa de Falset-Marçà, una entitat dins del món dels vins. Aquesta excursió se situa a la comarca de Falset.\nAssegui’t com un veritable romà mentre visites les seves ruïnes i coneixes la història de la imperial Tàrraco, una de les ciutats més importants de l’imperi Romà. No et perdis el coliseu romà de Tàrraco, o les ruïnes del seu castell. Tarragona és una ciutat construïda damunt del model antic. Seguint els patrons de construcció el Fòrum se situa en la part alta de la ciutat i dóna pas a altres parts. A més d’això, Tarragona compta amb unes platges que no es queden enrere. Entra en museus, pren-te una amanida Cèsar o recorre els seus carrers amb restes de muralles, columnes i cases de l’antiga Roma. A aquesta ciutat pots arribar amb cotxe o amb tren.\nSense deixar enrere el toc romà ens transportem al litoral de l’Alt Empordà, en el golf de Roses ens trobem amb un paisatge natural que no té res a envejar-los a aquells destins paradisíacs de Sud-amèrica. Gaudeix de les costes arenoses que s’alcen just al costat de parcs naturals com el dels Aiguamolls, és per això que es poden veure tantes espècies d’ocells a prop o pren-te alguna cosa mentre observes les seves espectaculars postes de sol. Si et canses sempre aquestes a temps de visitar les ruïnes d’Empúries, ruïnes de l’antiga Grècia i Roma units en un idíl·lic paisatge. No t’ho pots perdre.\nCerques una ruta prop de la mar que no s’acabi ràpidament? El castell de Tamarit és l’últim dels trams del camí que uneix Creixell amb Tamarit, un seguit de platges interminables i úniques que ens transportessin a un estat Zen sense igual. Gaudeix de la sorra fina, la flora autòctona i dunes dignes de quadres. Sens dubte és un paisatge que no et pots perdre si vius a Catalunya, descalça’t i recorre les seves ribes mentre escoltes i sents la mar als teus peus. I et sorprens sota la figura de l’espectacular castell de Tamarit que s’alça imponent al final de la platja.\nSi vols saber més sobre platges com aquestes, clica aquí.\nUn entorn privilegiat a un pam de Barcelona. Envoltat de rius, rierols estancs i pujols. A més de tenir castells i boscos. Sant Esteve de Palautordera reuneix tots els requisits per a convertir-se en una excursió memorable i per a recordar. La seu del circ Tortell Poltrona que enguany compleix la seva primera dècada s’ha convertit en un petit oasi dins de Catalunya. No et perdis ni un detall d’aquesta excursió que, a més, no està res lluny, No m’untis un circ!\nTroba més activitats com aquestes a Sharify App


Els contraris al Pla de la Gran Via estudien portar-lo als tribunals\nF. Javier Rodríguez, L'Hospitalet\t| Actualitzat el 13 Març 2017 a les 10:40\nRoda de premsa de No Més Blocs després de l’aprovació del pla, on va assistir Marín. Fotos: No Més Blocs\nNomés fa falta la signatura del conseller de Territori, Josep Rull, perquè el polèmic Pla de Desenvolupament Urbanístic (PDU) Granvia-Llobregat, el qual preveu soterrar la Gran Via i impulsar un clúster biomèdic al sud de la ciutat, sigui una realitat. El passat dia 3 la Comissió de Política Territorial i Urbanisme (CPTUC), presidida per Rull, va emetre el darrer informe favorable previ a la signatura definitiva del PDU.\nA la reunió va assistir l’alcaldessa, Núria Marín, que va ressaltar la importància d’aquell dia, “ja que el projecte permetrà que la ciutat s’apropi al riu que li dóna nom” i, alhora, “guanyi un important espai per a la ciutadania i un pulmó verd per a tota l’àrea metropolitana”, en referència al parc públic de 30 hectàrees previst a Can Trabal. Rull, per la seva banda, també es va mostrar molt satisfet per haver tirat endavant un nou pla director urbanístic, els quals considera com unes “figures molt potents” de transformació del país, ja que “només s’aproven si hi ha consens amb els ajuntaments”.\nEl consens, un concepte que troben a faltar els opositors al PDU. La plataforma No Més Blocs va celebrar una roda de premsa el mateix 3 de març per reiterar el seu rebuig a un pla que titllen “d’especulatiu”.\nA més, lamenten “falta de transparència” de les administracions implicades, fet pel qual encara, diuen, no han pogut contrastar les darreres modificacions introduïdes al PDU. Tanmateix, No Més Blocs no es rendeix. “Queda patent la inutilitat de fer servir les mesures burocràtiques existents”, asseguren, i aposten per iniciar un recurs contenciós per aturar el pla “per la via administrativa o per la via traumàtica”.\nEn aquest sentit, l’entitat ecologista Depana està estudiant la possibilitat d’interposar-ne un. En cas que ho fes, No Més Blocs s’hi afegiria. “No hi ha res concretat”, explica a Línia l’H Javier Mulero, membre de la plataforma, tot i que confirma que “aquesta és la idea”. Més endavant es decidirà si se’n fa un de sol o diversos.\nEl pròxim dia 17 a les cinc de la tarda al metro de Bellvitge organitzaran una assemblea informativa per explicar als veïns l’aprovació del PDU.\nERC estudiarà la via legal i\nla CUP ho porta al Parlament\nEn línies generals, els partits de l’oposició han mostrat el seu rebuig total o parcial al PDU. L’única formació que segueix posicionant-s’hi totalment a favor és el PDeCAT. El seu únic regidor al Ple, Jordi Monrós, sempre l’ha considerat com una “gran oportunitat” per a la ciutat.\nLa resta de partits coincideixen en la “falta de consens” que ha envoltat tot el procés del PDU i en les repercussions mediambientals que pot tenir.\nEn aquest sentit, algunes formacions ja han expressat la seva voluntat de recórrer a la via legal per frenar el pla. Aquest és el cas d’ERC, un partit que forma part del govern de la Generalitat i el líder del qual i vicepresident, Oriol Junqueras, va garantir el suport de l’executiu català al pla urbanístic. L’agrupació local, tanmateix, ha anunciat que estudiarà emprendre accions legals contra el PDU per preservar la totalitat de Can Trabal.\nCanviem, per la seva banda, ha demanat la nul·litat de l’aprovació del pla per defecte de forma, mentre que la CUP va presentar al Parlament, juntament amb Catalunya Sí que es Pot, una proposta de resolució per debatre-hi el PDU.


Lídia Monteagudo, Montse Duch i Sira Abenoza tracten les seves respectives experiències de lideratge com a dones\nAquest dimecres tenia lloc l'acte central de la UEA Inquieta, dedicat al lideratge en femení, i que va comptar amb la presència de la Diputada al Congrés dels Diputats, Carolina Telechea i la regidora de Dinamització Econòmica de l'Ajuntament d'Igualada, Patricia Illa. L'acte tenia el suport de l'Ajuntament d'Igualada, la Mancomunitat Intermunicipal de la Conca d'Òdena, VIA Empresa; i amb el patrocini de la Mútua General de Catalunya, Servisimó i la joieria Rosich.\nUnes 60 professionals, treballadores i directives de diversos sectors empresarials de l'Anoia van ser a l'acte de cloenda d'aquest dimecres que tancava l'any 2018 d'una de les comissions de la Unió Empresarial de l'Anoia: la UEA Inquieta. L'objectiu d'aquesta comissió és el d'acompanyar i donar visibilitat a les dones directives, empresàries i professionals de la comarca. En una taula rodona, es van exposar i compartir experiències de lideratge femení de dones anoienques: Lídia Monteagudo, Sira Abenoza i Montse Duch.\nTres ponents, totes elles dones amb reconegut prestigi professional, i amb el denominador comú que són totes de l'Anoia: algunes han desenvolupat la seva professió a la comarca i d'altres, fora d'aquesta. Stephanie Marko, responsable de la comissió de la UEA Inquieta,obria l'acte tot destacant que "a Estats Units és l'any de la dona, però ha de ser l'any de la dona a tot el món".\nL'empresària dede Stickets detallava que "la comissió neix quan es veu que la representativitat de la dona a les empreses, organitzacions i institucions, és molt minoritari en les cúpules directives o en qüestions de lideratge". Apuntava que "avui parlarem de lideratge, de lideratge femení i de KM0. Teníem molt clar que volíem parlar del lideratge de casa nostra i perquè tothom pot fer-ho. Volem convertir a les dones de la comarca en més fortes i líders, empoderar-les".\nEren ponents de perfils professionals molt diferenciats. Lídia Monteagudo és directora corporativa de RRHH a CL Grupo Industrial; Sira Abenoza, professora del Departament de Ciències Socials d'ESADE Business & Law; Montse Duch, gerent de Nova Mevir, S.L. Totes explicaven com els ha influït ser dones. En el cas de Duch, empresària dins d'un sector tant masculí com el metall, la seva carrera s'ha desenvolupat sempre dins l'àmbit financer fins que al 2012 es va fer càrrec de l'empresa familiar, Nova Mevir SL, com a gerent, per tant, al capdavant de l'empresa . "A Nova Mevir són tot homes i la direcció la porto jo, que sóc una dona. Ho compagino amb la regidoria d'Hisenda de l'Ajuntament d'Igualada. Al consistori sí hi ha paritat entre homes i dones" remarcava.\nLlicenciada en Relacions Laborals, Màster en gestió de Recursos Humans i amb estudis posteriors relacionats amb les relacions laborals, Lídia Monteagudo afirmava que "he trobat els reptes en què els equips directius són gairebé i normalment format per homes; i que la maternitat, li ha significat un punt d'inflexió, sobretot després de tenir el primer fill". Segons Monteagudo, "l'entorn tampoc t'ajuda, i les mateixes dones, tampoc".\nFinalment parlava Sira Abenoza, que és Llicenciada en Filosofia i Negocis Internacional, Màster en Investigació en Ciutadania i Drets Humans i Doctora en Filosofia. Abenoza reflexionava sobre què implica i què significa el concepte de lideratge femení "Com estem, avui? Hi ha molt canvi, però si el mirem a nivell global és desigual. Necessitem líders? Jo crec que necessitem referents. Hem de pensar en referents autèntics, ajudar-nos entre homes i dones a descobrir qui som, i això té atributs masculins i femenins. Si ho descobrim serem referents i ajudarem als altres que ho siguin". Abenoza admetia que pel fet de ser dona, quan començava com a professora a la universitat tenia la fixació de vestir-se "per aparentar més anys perquè se'm respectés. Però si hagués estat un home, potser no ho hagués necessitat".\nSobre la maternitat i com compaginar-la, Lídia Monteagudo explicava que "jo ara no em sento culpable per no estar amb els nens perquè he de marxar de viatge per feina. Però encara ens queda camí per recórrer. Hi ha d'haver col·laboració total a totes les famílies i també a l'entorn. A vegades ens posem les barreres nosaltres mateixes" Tant Sira Abenoza com Montse Duch compartien la mateixa opinió i explicaven al públic que "a vegades, diem que ens ajuden a casa, però les coses de casa són cosa de tots".


Staddlestones Cottage Pershore Regne Unit - Ofertes d'hotels amb els MILLORS DESCOMPTES EN LÍNIA\nMés informació sobre Staddlestones Cottage\nConvenientment situat a Pershore, Staddlestones Cottage és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Staddlestones Cottage és compromet a que la seva estada sigui el més còmoda possible. L'hotel ofereix instal.lacions de barbacoa per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, reproductor de DVD/CD, nevera, renta vaixelles a cada habitació. Les instal.lacions d'oci de l'hotel, que inclouen jardí estan dissenyades per escapar i relaxar-se. Descobreixi una encantadora mescla de servei profesional i ampla gama de característiques a Staddlestones Cottage.


Hospitals en Zodiac - Directori - Llistat - Guia - Hospital - Vernon county - Missouri - Eua - Hospitalsworldguide\nPàgina d'inici › Per país › Eua › Missouri › Vernon county › Hospitals en zodiac\nHospitals en zodiac Vernon county > Missouri > Eua\nSi sou usuari del servei d'informació que ofereix Hospitalsworldguide a Hospitals en Zodiac, ajudeu-nos a mantenir aquesta guia útil per a les persones. L'únic que demanem és que, en cas de trobar algun error en el registre d'un hospital, feu-nos-ho saber perquè puguem corregir i continuar mantenint la qualitat d'aquest lloc web. Moltes gràcies!.\nPerquè no patiu en silenci, preocupat per alguna cosa estrany sense saber què és, consulteu-lo ara amb un bon metge. Aquí trobareu tots els hospitals Eua, i cadascun dels Hospitals en Zodiac, registrats amb telèfons de contacte i adreça, perquè pugueu anar a l'hospital més proper.\nZodiac és un poble que té 0 habitants. Si sou un altre, o si, per contra, heu vingut de viatge, i heu passat algun contratemps en què necessiteu atenció mèdica, Hospitalsworldguide us mostrarà tots els telèfons reals de la Hospitals en Zodiac.\nHospitals en Zodiac per categoria\nPagar una cita o proves de diagnòstic en hospitals privats pot ser bastant car. Si no hi ha molta llista d'espera als hospitals públics Zodiac (Eua), val la pena anar a un d'ells. Aquí trobareu una llista amb cadascun d'aquests centres\nEstàs cansat d'esperar una cita per a un hospital públic? Aquí us mostrem una llista dels hospitals privats que hi ha Zodiac (Eua) perquè pugueu atendre'l molt abans del que havíeu previst\nLlistat de hospitals pròxims a Zodiac\nCitizens Memorial Healthcare- (Situat a 59.11 km)\nBarton County Memorial Hospital- (Situat a 24.16 km)\nNevada Regional Medical Center- (Situat a 31.12 km)\nGolden Valley Memorial Hospital Clinton Missouri- (Situat a 87.19 km)\nFreeman Health System- (Situat a 76.33 km)\nBates County Memorial Hospital- (Situat a 70.32 km)\nVision Clinic- (Situat a 90.52 km)\nCoxhealth- (Situat a 84.86 km)\nCedar County Memorial Hospital- (Situat a 24.57 km)\nLabette County Medical Center- (Situat a 109.47 km)


A les portes d'un nou estat d'alarma: l'ERO que s'acaba d'anunciar a Catalunya\nLa mina de Súria anuncia un ERO i acomiadarà 110 treballadors\nCCOO considera «inadmissible» la decisió i insta Iberpotash a «fer marxa enrere»\nper Paula Montalvo / ACN dissabte, 24 d’octubre 2020 - 08:49h\nCCOO considera «inadmissible» la decisió i insta Iberpotash a «fer marxa enrere» | Twitter (@naciomanresa)\nEl grup ICL — matriu d'Iberpotash — ha anunciat aquest divendres a la tarda que presentarà un ERO per acomiadar un total de 110 treballadors a la mina de Súria, al Bages, segons ha explicat CCOO a través d'un comunicat.\nEl sindicat «rebutja totalment» aquest expedient i insta la direcció d'Iberpotash a «fer marxa enrere en les seves intencions». CCOO considera «inadmissible» aquesta decisió, ja que, d'una banda, «es tracta de la mina que ha de garantir el futur de l'activitat de l'explotació a la Catalunya Central» i, de l'altra, «hi ha un elevat nombre de subcontractes que hi operen».\nAmb aquesta decisió, creu el sindicat, ICL pretén «retallar costos» a partir de «retallar la plantilla fixa i precaritzar les condicions laborals» dels treballadors.\nCCOO rebutgem l'ERO que ha presentat Iberpotash per acomiadar 110 treballadors de la mina de Súria.\nNo es poden retallar costos a costa de retallar plantilla i condicions laborals!#MineriaSosteniblehttps://t.co/lsVHBeiqFf pic.twitter.com/1vDoSuguI1\n— CCOO Indústria #OtroModeloEsNecesario #OrgullCCOO (@FICCOOCat) October 23, 2020\nFaurecia inicia un ERO per acomiadar 160 dels 308 treballadors de la planta d'Abrera\nUna altra empresa que s'ha vist destinada a aplicar un ERO ha estat Faurecia Interior Systems, companyia dedicada a la fabricació de recanvis per a automòbils, iniciarà la setmana vinent amb el comitè d'empresa les negociacions per aplicar un ERO que afectarà inicialment a 160 dels 308 de la planta d'Abrera (Baix Llobregat).\nSegons fonts sindicals, l'empresa justifica la mesura per la pèrdua de la fabricació del quadre de comandaments del Seat León i, en menor mesura, pel tancament de la planta de Nissan a la Zona Franca.\nCCOO, que qualifica l'ERO de «desproporcionat», assegura que si la companyia no varia la seva postura, convocaran una vaga general que posaria en perill la producció de la planta de Seat a Martorell, per a qui fabriquen peces de models com l'Arona o l'Ibiza.\nEls responsables sindicals asseguren que afronten les negociacions de l'ERO que començaran el dia 27 d'octubre a les 12 del migdia amb l'objectiu de reduir el nombre d'acomiadaments, que veuen «irreal», i «blindar» els drets i el futur dels treballadors que no siguin inclosos a l'expedient.\nEn declaracions a l'ACN, Verónica Amaya, de la secció sindical de CCOO a Faurecia, denuncia que l'ERO «és una forma curiosa» d'agrair els esforços que la plantilla ha fet en els darrers set anys en forma de reduccions salarials per garantir el futur de l'empresa.\nA l'espera de seure a la taula de negociacions, els sindicats avancen «mesures de força» si l'empresa no escolta les seves reivindicacions. En aquest sentit, recorden que si aturen la producció, empreses com Seat no podran treballar i que això la direcció ho ha de tenir present perquè cadascú ha de defensar els seus interessos.\nÚltima hora: Alba Vergés acaba de rebre una molt mala notícia que la deixa preocupada


«R estava assegut en la catifa, al costat del llit, exactament com l’havia vist la nit de la tempesta que un any abans ens havia canviat la vida a tots dos. Em mirava fixament i panteixava, immòbil, com quan a l’estiu es tomba al sol en la terrassa, embolcallat en calor.»\nAsseguts en una cafeteria una tarda de principis d’estiu, Fer i la seva mare, Amàlia, esperen una trucada que no arriba. Durant les hores següents, Fer farà l’impossible per ocultar el que s’amaga darrere d’aquesta temuda trucada que pot fer miques la calma que s’ha instal·lat a la família des que, sent amb prou feines un cadell, R va arribar a la seva vida. Però potser aquesta calma sigui més precària del que sembla. Quan el telèfon per fi sona, la nit portarà una inesperada companyia, i amb ella arribaran un torrent de confessions, veritats que potser no ho eren tant i les cinc lletres d’un nom que, tirant de l’àlbum familiar, Fer haurà d’atrevir-se a invocar perquè la vida torni a mostrar-li, a ell i als seus, la seva millor versió.\nUn perro no és només un retrat del fascinant vincle entre un home i el seu gos, sinó també un remolí d’emocions en el qual conflueixen una mirada tendra i crua a l’univers familiar i un homenatge a l’amor en totes les seves manifestacions.


El Servei Local de Català d’Esparreguera commemora un any més el Dia Internacional de la Llengua Primera « El blog de Maria Romero\nEl blog de Maria Romero\nEl Servei Local de Català d’Esparreguera commemora un any més el Dia Internacional de la Llengua Primera\nPer tal de commemorar el Dia Internacional de la Llengua Primera (o Materna), que fomenta el respecte a la diversitat lingüística i el multilingüisme, el Servei Local de Català d’Esparreguera duu a terme cada any tallers amb els seus alumnes.\nAl curs Intermedi, s’hi va fer una xerrada sobre les llengües d’Europa i es van comentar les diferents famílies lingüístiques que hi ha. Molts alumnes van descobrir llengües totalment desconegudes per ells i van saber connexions entre algunes que també ignoraven.\nAl curs Elemental, es va fer una xerrada sobre la diversitat lingüística al món, la desaparició de llengües i la importància de l’ús social i la transmissió lingüística intergeneracional per tal de preservar-les.\nAl nivell Bàsic es va dur a terme una classe d’occità aranès amb la professora Elisa Salomon. Aquesta activitat va ser possible gràcies a la col·laboració del Conselh Generau d’Aran i s’emmarcava en l’objectiu de treballar les actituds lingüístiques dels alumnes, bo i fent-los descobrir una realitat lingüística i cultural desconeguda alhora que aprenenien unes nocions bàsiques de la segona llengua territorial i oficial de Catalunya.\nFinalment, al curs de Suficiència, es va fer una classe de dialectologia basada en l’audició de cançons en diferents varietats dialectals que els alumnes havien de reconèixer.\nEl Dia Internacional de la Llengua Primera (o Materna) va ser aprovat a la Conferència General de la UNESCO el novembre de 1999 i es va fixar per al 21 de febrer de cada any.\n9è. Dictat Català d’Esparreguera Escrit des de l’absència\nBenvinguts i benvingudes al curs de català\nObrim un període lectiu en què vosaltres us formareu en la llengua del país per tal de ser usuaris autònoms del català. Serà un plaer acompanyar-vos en aquesta descoberta!\nEstrenem un nou curs\nModels d’examen per a repassar!\nEls signes de puntuació. Nivell de suficiència\n1.Corrector ortogràfic Softcatalà\n1.Diccionari de l'Enciclopèdia Catalana\n1.Diccionari de l'Institut d'Estudis Catalans\n1.Diccionari del català oral\n2.Consells pràctics per a fer exposicions orals\n2.Curs de nivell B. Dept. Justícia\n2.Curs de nivell C. Dept. Justícia\n2.Curs de nivell C. Dossier de l'Institut Català de la Salut\n2.Dictats en línia (tots els nivells)\n2.Dictats en línia. Nivell de suficiència\n2.Dictats en línia. Nivell intermedi\n2.Enxaneta. Exercicis en línia\n2.És a dir\n2.Ets i uts. Dubtes lingüístics\n2.Exàmens autocorrectius de la URL. Nivell C\n2.Exercicis interactius de vocabulari\n2.Itineraris d'aprenentatge nivell intermedi\n2.Itineraris d'aprenentatge nivell suficiència\n2.Majúscules i minúscules\n2.Recursos del CPNL per a aprendre català (model d'examen)\n2.Resum de gramàtica catalana de la Universitat Central de Barcelona\n2.Servei Lingüístic de la UOC\n3. App de la setmana\n3. Apps en català\n3. Cinema en català\n3.Calendari de les festes tradicionals catalanes\n3.El rellotge català\n4. Blog del Servei Local de català d'Esparreguera\n4.Facebook del SLC d'Esparreguera\n4.Receptari del SLC d'Esparreguera\n4.Twitter del SLC d'Esparreguera\n5.El Periódico de Catalunya\n5.El Punt Avui\n5.Enderrock. Diari musical\n5.La Vanguardia en català\n5.Totcat. Música en català\n5.Vilaweb. Diari digital


La Fira de Sant Ermengol suspèn la part presencial - Pànxing\nLa Fira de Sant Ermengol suspèn la part presencial\nMalgrat no poder gaudir dels tasts presencials i les parades d’artesans, es podran seguir en línia tallers de cuina amb formatge i degustacions guiades.\nLa Fira de Sant Ermengol suspèn la part presencial. L’Ajuntament de la Seu d’Urgell ha decidit suspendre-la per “prudència i responsabilitat”. La fira s’havia de celebrar el cap de setmana del 17 i 18 d’octubre. En total, havien de participar en la mostra de formatges 24 formatgeries i 6 parades de productes agroalimentaris de Km0. L’alcalde de la Seu d’Urgell, Jordi Fàbrega, ha explicat que es vol evitar el desplaçament de persones a la comarca de l’Alt Urgell. A la comarca es troben en un moment que Salut recomana que la gent es mogui el mínim possible. Fàbrega ha recordat que la fira virtual es manté a través d’un canal YouTube. Així doncs, oferirà de manera permanent tastos guiats i tallers de cuina amb formatge.\nUna de les novetats d’aquesta edició eren les visites guiades durant el cap de setmana de la fira. Una d’elles tenia a veure amb una ruta de formatges. La resta, amb elements patrimonials de la ciutat, com ara els claustres de la catedral o les fortaleses del nucli de Castellciutat. També es volia visitar el jaciment arqueològic descobert recentment al pati de Les Monges.\nPel que fa a l’aula de tast virtual, l’únic acte que es manté, començarà amb cinc propostes que es podran visualitzar a partir del divendres 16 d’octubre. Es podran fer tastos com formatges artesans de vaca de l’Alt Pirineu o formatges artesans de cabra de l’Alt Urgell i la Cerdanya. També podrem gaudir de formatges de pastor d’ovella, cuina amb formatge de Diego Alías de Ca l’Amador de Josa del Cadí, i cuina amb formatge de Carme Mora de l’Espai de Tast del Mas d’Eroles d’Adrall.\nSi t’ha agradat llegir la notícia La Fira de Sant Ermengol suspèn la part presencial, també et pot interessar El Museu de Llívia inaugura una exposició inèdita.